ปัญหาขยะเน่าเสีย ที่ส่งกลิ่นเหม็นตามแม่น้ำลำคลอง ในอินโดนีเซีย
แม่น้ำลำคลองในกรุงจาการ์ต้า ต่างมีสีดำและส่งกลิ่นเหม็น ซึ่งมาจากขยะที่สะสมอยู่ตลอดเส้นทางที่แม่น้ำลำคลองไหลผ่านไป ขยะเหล่านั้นอุดตันทาง
ฝนที่กระหน่ำลงมาอย่างไม่ลืมหูลืมตา ในช่วงฤดูฝนที่อินโดนีเซียทำให้เกิดน้ำท่วมขังตามถนนและทางเดินน้ำต่างๆ ในกรุงจาการ์ต้าซึ่งชาวจาการ์ต้าเองเป็นผู้ที่ทำให้ปัญหานี้เลวร้ายยิ่งขึ้นรายงานจากสำนักงานสุขาภิบาลกรุงจาการ์ต้าระบุว่า มีขยะเกิดขึ้นในกรุงจาการ์ต้าราว 6,300ตันต่อวัน ในจำนวนนี้มีเพียง 5% ที่ถูกนำไปผ่านกระบวนการหมุนเวียนกลับมาใช้ใหม่ขยะส่วนใหญ่จึงถูกขนไปกองรวมกันที่ที่ทิ้งขยะ หรือถูกทิ้งลงตามถนนและในแม่น้ำลำคลองลงไปอุดตันทางเดินน้ำ เมื่อฝนตก น้ำจึงไม่ไปไหน แต่กลับมาเอ่อล้นท่วมบ้านเรือนของชาวกรุงจาการ์ต้าเอง คุณ Fitrian Ardiansyah ผู้อำนวยการโครงการสภาพภูมิอากาศและพลังงานขององค์การด้านสิ่งแวดล้อม WWF กล่าวว่าการแก้ปัญหาน้ำท่วมต้องเริ่มจากการแก้ไขพฤติกรรมของชาวกรุงจาการ์ต้าเพื่อลดการบริโภคและเพิ่มกระบวนการนำขยะหมุนเวียนกลับมาใช้ใหม่มากขึ้น ซึ่งถือได้ว่าเป็นความท้าทายครั้งใหญ่ที่สุดในกรุงจาการ์ต้า ปัจจุบัน ขยะจากครัวเรือนมีปริมาณราว60% ของสิ่งปฏิกูลทั้งหมดในกรุงจาการ์ต้า และในขณะที่พื้นที่ทิ้งขยะมีไม่เพียงพอการกำจัดขยะทั้งหมดจึงเป็นภารกิจที่ไม่ง่ายเลย องค์การสิ่งแวดล้อม WWFจัดให้กรุงจาการ์ต้าเป็นหนึ่งในเมืองในเอเชีย ที่มีความเสี่ยงมากที่สุดว่าจะได้รับผลกระทบจากภาวะโลกร้อนและระดับน้ำทะเลที่สูงขึ้น เนื่องจากพื้นที่อยู่ในระดับต่ำ น้ำท่วมง่ายอีกทั้งจำนวนประชากรยังเพิ่มขึ้นอย่างรวดเร็ว และมีขยะปริมาณมหาศาล คุณ Hendra Aquan ผู้ประสานงานด้านพัฒนาชุมชนของกลุ่มJakarta Green Monster ที่ทำงานในด้านการรักษาพื้นที่ลุ่มน้ำในกรุงจาการ์ต้าระบุว่าขยะที่ลอยมาตามแม่น้ำ Ciliwung ลอยไปติดตามป่าชายเลน ซึ่งเป็นแหล่งป้องกันน้ำท่วมทำลายรากของต้นไม้และสร้างความเสียหายต่อแหล่งที่อยู่ของสัตว์หลายชนิด คุณ Aquan บอกว่าสิ่งปฏิกูลเหล่านั้นมีตั้งแต่ชิ้นเล็กๆอย่างสไตโรโฟม ถุงพลาสติก รองเท้า ไปจนถึงเก้าอี้โซฟาเรียกว่าเป็นศูนย์การค้าสำหรับขยะได้เลย เวลานี้กลุ่ม Jakarta GreenMonster กำลังทำงานร่วมกับองค์กรต่างๆ เพื่อรณรงค์ให้ชุมชนต่างๆ ช่วยกันเก็บขยะและทำความสะอาดพื้นที่ลุ่มน้ำรวมทั้งสร้างความตระหนักถึงความสำคัญ ของการลดการใช้ขวดน้ำและถุงพลาสติกตลอดจนเรื่องการเปลี่ยนแปลงของสภาพภูมิอากาศโลก ว่าจะส่งผลกระทบต่อกรุงจาการ์ต้าอย่างไรและแม้นี่จะเป็นเพียงโครงการเล็กๆ แต่ผู้เข้าร่วมบางคนก็บอกว่า เป็นโครงการที่มีประโยชน์มาก คุณ Dedi Wahyudi ผู้เข้าร่วมโครงการวันเก็บขยะกับกลุ่มJakarta Green Monsterบอกว่าอย่างให้มีการจัดวันเก็บขยะนี้เป็นประจำ ซึ่งอาจเป็นทุกๆ 2 เดือนและว่าเรื่องการช่วยกันรักษาความสะอาดนี้ต้องเริ่มที่ตัวเองก่อน แล้วคนอื่นๆ จะทำตามเอง